Ŝanĝi vian mendon de manĝo aŭ loĝprefero estas ĝis 15.07.2017 senpage. Ŝanĝoj post tiu dato estas daŭre eblaj (laŭ disponebleco) sed kostas 5 eŭrojn je ŝanĝo.
#000004
IJK estas publika junulara aranĝo dum kiu oni ankaŭ fotas kaj filmas. Aliĝante al la aranĝo vi akceptas aperi en fotoj kaj filmoj, kiuj poste povos esti publikigitaj, krom se vi eksplicite, skribe sciigos la organizantojn plej malfrue kiam vi subskribas ĉi tiun regularon (en la aliĝilo).
#000005
IJK estas junulara aranĝo, dum kiu oni festas ankaŭ nokte. Tio povas ankaŭ dumnokte esti aŭdebla en via ĉambro.
#000006
La kongreso okazas en Togolando, do evidente validas tie leĝoj de Togolanda Respubliko. Ene de la kongresejo ni estos solaj – nur Esperantistoj. Tio signifas, ke tie ni estos pli liberaj ol ekster la kongresejo. Bonvolu tamen zorgi, ke nia libereco restu nur en la kongresejo – kaj por nia komuna sekureco kaj por ke ni ne kaŭzu problemojn al niaj bonvolemaj gastigantoj.
#000009
Ĉi tie listigitas oftaj demandoj pri la proksimiĝanta kongreso en Aneho kaj la respondoj estis preparitaj fare de la organiza temo de la IJK. Se vi serĉas respondon rilatan al TEJO, bonvolu iri al oftaj demandoj en la retpaĝo de TEJO.
#000011
Kiujn dokumentojn bezonas eksterlandanoj por eniri Togolandon?
#000012
Tio dependas de tio el kiu lando vi venas. Por plej multaj landoj necesos vizo. Nemalofte povas okazi, ke la vizo akireblas tre facile. Ekzemple oni povas ricevi vizon simple pagante ĝin ĉe la konsulejo/ambasadejo aŭ ĉe la landlimo, sen bezono havi oficialan invitleteron. Povas okazi, ke bezonatos flava vakcinlibreto aŭ/kaj sanasekuro. La reguloj estas malsamaj por diversaj landoj, do bonvolu mem kontakti Togolandan ambasadejon aŭ konsulejon respondecan pri via devenlando kaj tie akiri plej certajn kaj fidindajn informojn. Problemkaze ne hezitu kontakti la organizantojn.
#000013
Ĉu samseksemuloj povas sekure eniri Togolandon kaj partopreni la kongreson?
#000017
Samseksa seksuma agado (kaj ina, kaj malina) estas kontraŭleĝa en Togolando. Por ne havi problemojn, ni rekomendas eviti ajnan publikan elmontron de amo inter samseksuloj.
#000018
Se temas pri la kongresejo, ĝi estas sufiĉe granda kaj ĉirkaŭbarita tereno kie ni, Esperantistoj, estos solaj. Ekzistas interkonsento kun la direktoro de la lernejo kaj kun la LKK, ke ene de ĝi ni rajtas konduti kiel ni volas. Tio inkluzivas vestmanieron, parolesprimon, kaj fizikan elmontron de amo (ekz. teni manojn, brakumi, kisadi).
#000019
Ni garantias ke samseksemuloj povos sekure kaj libere esprimi sin ene de la kongresejo. Ni tamen rekomendas al ĉiuj (sendepende de sia seksa orientiĝo) konduti en deca kaj respektema maniero, ĉiu laŭ sia propra pritakso, kaj tenante en konsidero la interkulturan etoson de la IJK.
#000020
Bedaŭrinde ankoraŭ ne tuta Togolando estas Esperantujo. Se temas pri personoj, kies genra esprimo ne eniras en norman imagon de unu el du genroj, ina aŭ malina, ni devas honeste diri, ke ili ne nepre povas senti sin komforte en la stratoj de Togolando. Kvankam ne estas risko, ke transgenruloj povus esti arestitaj aŭ punitaj aŭ io tia, tamen ili povus konfrontiĝi kun primokoj aŭ insultoj surstrate. En tiaj kazoj eblaj solvoj estas aŭ nevidebligo de transgenreco aŭ restado en kongresejo dum la daŭro de la evento. Ĉiukaze ni petas kontaktiĝi kun la organiza temo por pritrakti tion kaj organizi por vi sekuran kaj komfortan ĉeeston. Ni kore pardonpetas por malsimpleco de la situacio, sed bedaŭrinde en povo de organiza teamo estas nur tio, kio okzas ene de la kongresejo.
#000023
Kia estas leĝa situacio pri alkoholo, drogoj kaj cigaredoj en Togolando?
#000024
Ĉiuj drogoj (inkluzive de kanabo) kanabo estas kontraŭleĝaj en Togolando (samie kiel en multegaj aliaj afrikaj landoj). Oni do atentu ne kunhavi ilin vojaĝante al Togolando, ĉar oni tiel oni riskas areston.
#000025
Ĉu estas iuj specifaj nomrmoj pri vestiĝado en Togolando?
#000029
Ne vere. En Togolando homoj pli kaj pli emas vesti sin kiel en Eŭropo kaj Usono kaj ne estas iuj malkutimaj nomroj.
#000030